Kakuský kongres

E1, 26.6. 2019, Janko, Domča, Tošo, Evča

E2 --> Na ostrov

## Obsah

V Kakuse, akademickom meste v krajine Ikiranai sa konal medzinárodný mierový kongres. Na tomto kongrese sa zúčastnili aj Mord, Finn, Chiasa, Rayla a Thoroar. Počas kongresu sa dozvedeli o podozrivých udalostiach vo Wasurenai, migrantoch v Akazunai a padajúcich lietajúcich hradbách v Sanshinai. Pomoci sa dostalo len Akazunaiu, od susedov, všetci ostatní sa vyhovorili nejakým štýlom.

Predstaviteľ Horisanaiu priviedol zajatca, ktorý mal byť vypočúvaný, ale priebeh narušil neznámy týpek, ktorý spadol zo strešných trámov na konferenčný stôl. Tento „bičák“, ako ho budúci (dúfam) hrdinovia nazvali, zaútočil na veľvyslancov. Okolo stola sa strhla mela a ľudia začali utekať von. Ďalej sa bili a jeden z prítomných vystrelil zdanlivo náhodne do steny. Zo steny niekto spadol, a okolo miesta kde dopadol si všimli, že ľudia spia. Finn sa rozhodol zapojiť ako prvý, a nasledovali ho aj ostatní. V okne miestnosti sa objavila dalšia postava, dzifča. Stali sa veci, a aj napriek niekoľkým úspešným pokusom o zastavenie, ten niekto zobral zajatca Horisanaiu a vyšiel oknom. Dzifča a bičák stáli pri stene pod oknom a bičák spravil do steny dieru 5x5 ft. Dzifča chytila bičáka a chcela ho stiahnuť dolu dierou. Finn a Rayla využili príležitosť a dorazili bičáka. Bičák a dzifča dopadli tvrdo na zem, dzifča dotiahla nevládneho bičáka zo sebou do stromu a bolo ticho. Zrazu boli preč.

FInn a Thoroar zlanili dolu dierou a použili Detect Magic na strom, v ktorom naposledy videli dzifču. Zistili, že použili Tree Stride a ešte sú niekde blízko. Síce ich chceli vysledovať, ale nepodarilo sa im to. Z Detect Magic v kongresovej hale zistili, že spell, ktorý mal uspať hľadisko sa nepodaril tak ako sa chcel, otvor 5x5 v stene bol vytvorený tiež magicky a že jednou ženou z veľvyslancov prešla mágia a trvale jej ublížila.

Rayla (a efektívne aj všetci ostatní) chcela zistiť viac od Eri Iseri, o udalostiach vo Wasurenai. Eri im povedala, že ich paniu už mesiac nevideli, a odkedy po nej nie je ani chýru ani slychu, situácia sa začala zhoršovať. O svojej panej (o ktorej vedia, že je diktátorka) rozpráva veľmi lojálne. Zvieratá sú agresívnejšie, niektorí ľudia zmizli, lode sa stratili, les napadla choroba. Má sestru a za tou sa ponáhľa domov. Plánuje odísť za päť dní trajektom naspäť na ostrov. Odchádza zajtra na poludnie. Vidí na družinke, že sa veľmi zaujímajú o ich situáciu a robí si nájede. Konverzácia sa uzavrie a Eri je šťastná, že sa jej taký šikovní družinkári prisľúbili pomôcť.

Chiasa sa ešte chce porozprávať zo Sigurom, pretože ju zaujal jeho problém. Keď prídu za Sigurom, stará sa o ženu, ktorá je stabilizovaná, ale nie je pri vedomí. Volá sa Sheila a med-checkom zistili, že má trvalé škody na vedomí (nazvime to). Chcú zistiť viac informácií o situácii v Kyotomazake, ale Sigur im v zásade nemá čo povedať a je pyšný a drzý, trápi sa viac Sheilou pri ňom a preto doňho Finn hádže papiečiky zo svojho hniezda na hlave a neskôr zakastí tchorý smrad. Oveľa viac ako vedeli nezistili a so Sigurom sa nepokamarátili.

Keď už sa bavili s tými dvoma, tak poďme aj za tou treťou, nie? Sayo im tiež dokopy nič viac povedať nevedela. Len to, že je to ďaleko a opísala im detailnejšie hradbu ktorá spadla a čo v nej bolo.

Jednohlasne sa zhodli, že pôjdu s Eri a pomôžu jej. Dali jej vedieť a zbytok voľného času zabili hraním kariet a Finn, ktorý nemal šajn ako sa hrajú karty je v tom teraz master a všetko vyhral.

Ale čoto čoto, ešte sa predsa koná súkromná schôdza ohľadom vtedajšieho útoku počas kongresu. A to by to predsa nebola naša družinka, keby nemali potrebu tam ísť a odpočúvať. Nepustili ich tam, a nejak popreliezali strechu, aby mohli z okna počúvať. Popri zlaňovaní si Rayla ublížila a Thoroar spravil na Chiasu prankoritos. Použil Minor Illusion a prikúzlil jej falošné lano pod skutočné a ona sa strepala. Thoroar a Finn z toho mali smiešky. Z odpočúvania sa dozvedeli len to, že tí ľudia čo ich napadli určite prišli zobrať len toho zajatca a oni si ho podľa odhadu určite aj najali.

Družinka si prenajala chatku v meste a dali si longrest. Ďalší session začína cestou do Carany.